*****

ΚΑΝΟΝΙΣΜΟΣ (ΕΟΚ) αριθ. 644/87 ΤΟΥ ΣΥΜΒΟΥΛΙΟΥ

της 3ης Μαρτίου 1987

για το άνοιγμα, την κατανομή και τον τρόπο διαχείρισης κοινοτικών δασμολογικών ποσοστώσεων για ορισμένα φρούτα και χυμούς φρούτων (*)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, με τη συμφωνία με τις Ηνωμένες Πολιτείες της Αμερικής σχετικά με τις μεσογειακές προτιμήσεις, τα εσπεριδοειδή και τα ζυμαρικά, η Κοινότητα ανέλαβε την υποχρέωση να αναστείλει προσωρινά και εν μέρει τους δασμούς του κοινού δασμολογίου για ορισμένα φρούτα και χυμούς φρούτων, εντός του ορίου κοινοτικών δασμολογικών ποσοστώσεων κατάλληλων μεγεθών και κυμαινόμενης διάρκειας· ότι, για να δοθεί η δυνατότητα στην Επιτροπή να εξασφαλίζει την εξισορρόπηση των αμοιβαίων παραχωρήσεων που προβλέπονται στη συμφωνία, ενδείκνυται να προβλεφθεί ότι μπορεί να αναστείλει, με κανονισμό, την εφαρμογή των εν λόγω δασμολογικών μέτρων·

ότι η αποδοχή του ευεργετήματος αυτών των κοινοτικών δασμολογικών ποσοστώσεων υπόκειται, ωστόσο, στην προσκόμιση στις τελωνειακές αρχές της Κοινότητας πιστοποιητικού γνησιότητας, που εκδίδεται από τις αρμόδιες αρχές της χώρας καταγωγής και το οποίο βεβαιώνει ότι τα προϊόντα ανταποκρίνονται στα προβλεπόμενα ειδικά χαρακτηριστικά·

ότι πρέπει συνεπώς να ανοιχθούν για το 1987 ή για μέρος του έτους αυτού κοινοτικές δασμολογικές ποσοστώσεις, ιδίως για τα γλυκά πορτοκάλια υψηλής ποιότητας, για τα υβρίδια εσπεριδοειδών γνωστά με την ονομασία «minneolas» και για ορισμένους κατεψυγμένους συμπυκνωμένους χυμούς πορτοκαλιών, των διακρίσεων ex 08.02 Α Ι, ex 08.02 Β ΙΙ και ex 20.07 Β ΙΙ α) του κοινού δασμολογίου·

ότι πρέπει να διασφαλισθεί ιδίως η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η χωρίς διακοπή εφαρμογή των ποσοστών που προβλέπονται για τις ποσοστώσεις αυτές για όλες τις εισαγωγές των εν λόγω προϊόντων σ' όλα τα κράτη μέλη, και μέχρις εξαντλήσεως των ποσοστώσεων· ότι, επειδή πρόκειται για δασμολογικές ποσοστώσεις οι οποίες πρέπει να καλύψουν ανάγκες που δεν μπορούν να καθοριστούν με αρκετή ακρίβεια ή οι οποίες ανοίγονται για βραχυπρόθεσμη περίοδο του έτους, είναι σκόπιμο να μην προβλεφθεί κατανομή μεταξύ των κρατών μελών, με την επιφύλαξη της ανάληψης, από το σύνολο των ποσοστώσεων, των ποσοτήτων που αντιστοιχούν στις ανάγκες τους, σύμφωνα με όρους και διαδικασία που θα καθοριστούν · ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει ιδίως να μπορεί να παρακολουθεί το βαθμό εξάντλησης των ποσοτήτων των ποσοστώσεων και να ενημερώνει σχετικά τα κράτη μέλη·

ότι, επειδή το Βέλγιο, οι Κάτω Χώρες και το Λουξεμβούργο έχουν συνενωθεί και αντιπροσωπεύονται από την οικονομική ένωση Μπενελούξ, κάθε ενέργεια σχετικά με τη διαχείριση των μεριδίων αυτών που έχουν δοθεί στην εν λόγω οικονομική ένωση μπορεί να γίνεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την ημερομηνία ενάρξεως ισχύος του παρόντος κανονισμού, οι δασμοί του κοινού δασμολογίου για τα προϊόντα που περιγράφονται κατωτέρω αναστέλλονται κατά τις περιόδους, στα επίπεδα και εντός του ορίου κοινοτικών δασμολογικών ποσοστώσεων όπως ορίζονται στον ακόλουθο πίνακα:

1.2.3.4.5.6 // // // // // // // Αύξων

αριθμός

// Κλάση

του κοινού

δασμολογίου

// Περιγραφή εμπορευμάτων

// Περίοδος της ποσόστωσης

// Ποσότητα

της ποσόστωσης

(σε τόνους)

// Ποσοστωτικός

δασμός

(σε %)

// // // // // // // 09.0025 // 08.02 Α Ι α)

και ex δ) // Πορτοκάλια γλυκά υψηλής ποιότητας // Μέχρι τις 30 Απριλίου 1987 // 20 000 // 10 // // // // // // // 09.0027 // ex 08.02 Β ΙΙ // Υβρίδια εσπεριδοειδών γνωστά με την ονομασία «minneolas» // Μέχρι τις 30 Απριλίου 1987 // 15 000 // 2 // // // // // // // 09.0033 // ex 20.07 Β ΙΙ α) 1 // Συμπυκνωμένος χυμός πορτοκαλιών, κατεψυγμένος, βαθμού συμπύκνωσις που ανέρχεται μέχρι 50 βαθμούς Brix, σε συσκευασίες 2 λίτρων ή λιγότερο, που δεν περιέχει χυμό από πορτοκάλια σαγκουίνια // Μέχρι τις 31 Δεκεμβρίου 1987 // 1 500 // 13 // // // // // //

Εντός του ορίου αυτών των δασμολογικών ποσοστώσεων, η Ισπανία και η Πορτογαλία εφαρμόζουν τους δασμούς που υπολογίζονται σύμφωνα με τις σχετικές διατάξεις στην πράξη προσχώρησης.

2. Για την εφαρμογή του παρόντος κανονισμού θεωρούνται:

α) πορτοκάλια γλυκά υψηλής ποιότητας: τα πορτοκάλια με όμοια χαρακτηριστικά ποικιλιών, που είναι ώριμα, σφικτά και καλού σχήματος, τουλάχιστον καλού χρώματος, απαλής σύστασης και χωρίς σαπίσματα, χωρίς ανεπούλωτα σκασίματα στις φλούδες, χωρίς φλούδες σκληρές ή ξηρές, χωρίς εξανθήματα, σχισμές ωρίμανσης, εκχυμώσεις (εκτός από αυτές που είναι επιπτώσεις συνήθως χειρισμού κατά τη συσκευασία) χωρίς αλλοιώσεις προερχόμενες από ξηρασία ή υγρασία, χωρίς ογκώδη ή προεξέχοντα ομφαλό, χωρίς δίπλες, ουλές, λαδιές, ξεφλουδίσματα, εγκαύματα, ακαθαρσίες ή άλλα ξένα σώματα, ασθένειες, έντομα ή αλλοιώσεις προερχόμενες από μηχανικές ή άλλες αιτίες, με την προϋπόθεση ότι το ποσοστό των φρούτων σε κάθε δέρμα που δεν πληροί αυτές τις προδιαγραφές να μην είναι ανώτερο του 15 % και εντός αυτού του ποσοστού να συμπεριλαμβάνονται το πολύ ένα 5 % ελλαττωμάτων που προκαλούν σοβαρές αλλοιώσεις, και στο τελευταίο αυτό ποσοστό να συμπεριλαμβάνεται το πολύ ένα 0,5 % αποσύνθεσης·

β) υβρίδια εσπεριδοειδών γνωστά με το όνομα «minneolas»: τα υβρίδια εσπεριδοειδών της ποικιλίας Minneola (Citrus paradisi Macf. C.V. Duncan και Citrus reticulata blanca, C.V. Dancy)·

γ) συμπυκνωμένος χυμός πορτοκαλιών, κατεψυγμένος, βαθμού συμπύκνωσης που ανέρχεται μέχρι 50 βαθμούς Brix: ο χυμός πορτοκαλιών πυκνότητας ίσης ή κατώτερης του 1,229 γραμμαρίων ανά cm3 σε 20 °C.

3. Το ευεργέτημα των δασμολογικών ποσοστώσεων που προβλέπονται στην παράγραφο 1 υπόκειται:

- είτε στην προσκόμιση, προς υποστήριξη της δήλωσης για θέση σε ελεύθερη κυκλοφορία, πιστοποιητικού γνησιότητας το οποίο εκδίδουν οι αρμόδιες αρχές της χώρας καταγωγής, που αναφέρονται στο παράρτημα ΙΙ και το οποίο είναι σύμφωνο με ένα από τα υποδείγματα του παραρτήματος Ι· το πιστοποιητικό βεβαιοί ότι τα εκεί αναφερόμενα προϊόντα έχουν τα ιδιαίτερα χαρακτηριστικά που αναφέρονται στην παράγραφο 1,

- είτε, στις περιπτώσεις των συμπυκνωμένων χυμών πορτοκαλιού, στην υποβολή στην Επιτροπή, πριν από την εισαγωγή, μιας γενικής βεβαίωσης με την οποία η αρμόδια αρχή της χώρας καταγωγής βεβαιοί ότι οι συμπυκνωμένοι χυμοί πορτοκαλιού που παράγονται σε αυτή την χώρα δεν περιέχουν χυμό από προτοκάλια σαγκουίνια. Η Επιτροπή ενημερώνει σχετικά τα κράτη μέλη για να τους επιτρέψει να ειδοποιλήσουν τις ενδιαφερόμενες τελωνειακές υπηρεσίες τους.

4. Αν ο εισαγωγέας σε κάποιο κράτος μέλος ανακοινώσει επικείμενες εισαγωγές οποιουδήποτε των εν λόγω προϊόντων και ζητήσει το ευεργέτημα της αντίστοιχης ποσόστωσης, το ενδιαφερόμενο κράτος μέλος προβαίνει, με κοινοποίηση προς την Επιτροπή, στην ανάληψη ποσότητας που αντιστοιχεί στις ανάγκες του, στο μέτρο που το διαθέσιμο υπόλοιπο της ποσόστωσης αυτής το επιτρέπει.

5. Οι αναλήψεις που γίνονται κατ' εφαρμογή της παραγράφου 4 ισχύουν μέχρι το τέλος της περιόδου της ποσόστωσης.

Άρθρο 2

1. Τα κράτη μέλη θεσπίζουν όλες τις αναγκαίες διατάξεις ώστε οι αναλήψεις που πραγματοποίησαν κατ' εφαρμογή του άρθρου 1 παράγραφος 4, να επιτρέπουν τον χωρίς διακοπή καταλογισμό στα συνολικά τους μερίδια των κοινοτικών ποσοστώσεων.

2. Τα κράτη μέλη εγγυώνται στους εισαγωγείς των εν λόγω προϊόντων την ελεύθερη πρόσβαση στις ποσοστώσεις, στο μέτρο που τα διαθέσιμα υπόλοιπα των ποσοστώσεων το επιτρέπουν.

3. Τα κράτη μέλη καταλογίζουν τις εισαγωγές των εν λόγω προϊόντων στις αναλήψεις στις οποίες προέβησαν, με το ρυθμό που τα προϊόντα αυτά παρουσιάζονται στο τελωνείο υπό την κάλυψη διασάφησης θέσης σε ελεύθερη κυκλοφορία.

4. Ο βαθμός εξάντλησης των ποσοστώσεων διαπιστώνεται με βάση τις εισαγωγές που καταλογίστηκαν σύμφωνα με τους όρους της παραγράφου 3.

Άρθρο 3

Τα κράτη ενημερώνουν την Επιτροπή, μετά από αίτησή της, για τις εισαγωγές των εν λόγω προϊόντων που πράγματι καταλόγισαν στις ποσοστώσεις.

Άρθρο 4

Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.

Άρθρο 5

Η Επιτροπή μπορεί να αναστείλει, με κανονισμό, την εφαρμογή των δασμολογικών μέτρων που θεσπίζει ο παρών κανονισμός, σε περίπτωση που διαφαίνεται ότι η αμοιβαιότητα που προβλέπεται στη συμφωνία δεν εξασφαλίζεται πλέον.

Άρθρο 6

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Σύμφωνα με την υποσημείωση αριθ. 3 της παραγράφου Β) της συμφωνίας με τις Ηνωμένες Πολιτείες της Αμερικής σχετικά με τις μεσογειακές προτιμήσεις, τα εσπεριδοειδή και τα ζημαρικά, ο παρών κανονισμός εφαρμόζεται μόλις λάβει η κυβέρνηση των Ηνωμένων Πολιτειών της Αμερικής τα μέτρα που περιγράφονται στην εν λόγω υποσημείωση. Η ημερομηνία εφαρμογής του παρόντος κανονισμού θα δημοσιευθεί στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Μαρτίου 1987.

Για το Συμβούλιο

Ο Πρόεδρος

P. DE KEERSMAEKER

(*) Βλέπε ΕΕ αριθ. L 62 της 5. 3. 1987.

ANEXO I - BILAG I - ANHANG I - ΠΑΡΑΡΤΗΜΑ Ι - ANNEX I - ANNEXE I - ALLEGATO I - BIJLAGE I - ANEXO I

MODELOS DE CERTIFICADO

MODELLER TIL CERTIFIKAT

MUSTER DER BESCHEINIGUNGEN

ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ

MODEL CERTIFICATES

MODELES DE CERTIFICAT

MODELLI DI CERTIFICATO

MODELLEN VAN CERTIFICAAT

MODELOS DE CERTIFICADO

ANEXO II - BILAG II - ANHANG II - ΠΑΡΑΡΤΗΜΑ ΙΙ - ANNEX II - ANNEXE II - ALLEGATO II - BIJLAGE II - ANEXO II

1.2 // // // Πασ δε οριγεν

// Αθτοριδαδ ψομπετεντε

// Οπρινδελσεσλανδ

// Κομπετεντ μυνδιγηεδ

// Θρσπρθνγσλανδ

// Ζθστνδιγε Βεηρδε

// Χώρα καταγωγής

// Αρμόδια υπηρεσία

// Country of origin // Competent authority // Pays d'origine // Autorite competente // Paesi di origine // Autorita competente // Land van oorsprong // Bevoegde autoriteit // Pais de origem // Autoridade competente // // // Estados Unidos De forenede Stater USA ΗΠΑ

USA Etats-Unis d'Amerique Stati Uniti Verenigde Staten Estados Unidos da America // United States Department of Agriculture (USDA) // //